Klaipėdos R. GARGŽDŲ KRANTO PAGRINDINĖ MOKYKLA

Įmonės kodas 191789019, Gargždai Kvietinių 28

AIŠKINAMASIS RAŠTAS prie 2020 m. finansinių ataskaitų

2021-04-14 Nr. KR 1

1. **BENDROJI DALIS**

Gargždų Kranto pagrindinė mokykla (toliau - Įstaiga) yra biudžetinė įstaiga, finansuojama iš Klaipėdos r. savivaldybės biudžeto, kodas 191789019.

Adresas: Kvietinių g. 28, Gargždai.

Steigėja ir kontroliuojantis subjektas yra Klaipėdos rajono savivaldybė.

Pagrindinė veikla ,,pagrindinis mokymas”.

Mokykla yra atskiras juridinis vienetas, turintis herbinį antspaudą bei atsiskaitomąją sąskaitą Luminor banke. Sudaro ir teikia atskirus žemesniojo lygio finansinių ataskaitų ir biudžeto vykdymo ataskaitų rinkinius.

Finansinių ataskaitų rinkinys sudarytas pagal 2020 metų paskutinės dienos duomenis.

Kontroliuojamų arba asocijuotų subjektų bei filialų ar kitų struktūrinių padalinių mokykla neturi. Mokykloje mokosi 756 vaikai.

Mokyklos ataskaitinio laikotarpio vidutinis darbuotojų skaičius – 114.

Mokykloje ataskaitinio laikotarpio pabaigoje patvirtinti 114,84 etatai.

Tolesnę Įstaigos veiklą gali paveikti Lietuvos demografinė situacija.

1. **APSKAITOS POLITIKA**

Įstaigos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau– VSAFAS), kaip tai nustatyta Viešojo sektoriaus atskaitomybės įstatymo 21 straipsnio 6 dalyje.

Įstaiga, tvarkydama buhalterinę apskaitą ir rengdama finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka bei taiko apskaitos politiką, patvirtintą direktoriaus 2018 m. vasario mėn. 13 d. įsakymu Nr. V-34 „Klaipėdos r. Vėžaičių pagrindinės mokyklos apskaitos politika“. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles. Apskaitos politika užtikrina, kad apskaitos duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, Įstaiga vadovaujasi bendraisiais apskaitos principais, nustatytais 1-ajame VSAFAS „Finansinių ataskaitų rinkinio pateikimas“. Ši apskaitos politika parengta vadovaujantis Lietuvos Respublikos buhalterinės apskaitos įstatymu, Lietuvos Respublikos viešojo sektoriaus atskaitomybės įstatymu, Viešojo sektoriaus apskaitos ir finansinės atskaitomybės standartais (toliau – VSAFAS) ir kitais teisės aktais. Prieš taikydama apskaitos politiką, įstaiga turi perkelti didžiosios knygos sąskaitų likučius ir užregistruoti apskaitoje neregistruotus sąskaitų likučius pagal likučių perkėlimo iš sąskaitų plano, patvirtinto Lietuvos Respublikos finansų ministro 2001 m. kovo 16 d. įsakymu Nr. 70 (Žin., 2001, Nr. 30-978; 2006, Nr. 2-16), sąskaitų į viešojo sektoriaus bendrojo sąskaitų plano, patvirtinto Lietuvos Respublikos finansų ministro 2008 m. gruodžio 22 d. įsakymu Nr. 1K-455 (Žin., 2008, Nr. 148-5952), sąskaitas tvarkos aprašo nuostatas.

Informacija apie tai, kaip perėjimas nuo anksčiau taikytos apskaitos politikos prie VSAFAS taikymo paveikė Įstaigos finansinės būklės ataskaitoje pateikiamą informaciją perėjimo prie VSAFAS dieną, pateikta 7-ojo VSAFAS „Apskaitos politikos, apskaitinių įverčių keitimas ir klaidų taisymas“ 3 priede nurodytą formą.

Įstaigos finansiniai metai sutampa su kalendoriniais metais, metinis ataskaitinis laikotarpis sutampa su kalendorinių metų pabaiga.

Visos operacijos ir ūkiniai įvykiai apskaitoje registruojami dvejybiniu įrašu didžiojoje knygoje. Taikomi kaupimo, subjekto, veiklos tęstinumo, periodiškumo, pastovumo, piniginio mato, palyginimo, turinio viršenybės prieš formą principai. Pateikiama informacija yra patikima, teisinga, nešališka, visais reikšmingais atvejais išsami.

Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

Pagal subjekto principą mokykla laikoma apskaitos vienetu: atskirai tvarko apskaitą, sudaro ir teikia atskirus finansinių ataskaitų ir biudžeto vykdymo ataskaitų rinkinius. Mokyklos apskaitoje registruojamas tik jos patikėjimo teise valdomas, naudojamas ir disponuojamas valstybės ir savivaldybių turtas, finansavimo sumos ir įsipareigojimai, pajamos ir sąnaudos. Turtas, valdomas ir naudojamas kitomis teisėmis, registruojamas nebalansinėse sąskaitose.

Mokykloje leidžiamos vykdyti ūkinės operacijos nustatytos teisės aktuose. VSAFAS nustatyti faktiškai įvykusių ūkinių operacijų apskaitos metodai ir taisyklės. Pagal turinio viršenybės prieš formą principą mokyklos apskaitos politikoje ūkiniai įvykiai ir ūkinės operacijos vertinami ir pripažįstami pagal jų ekonominę prasmę ir turinį, nepriklausomai nuo to, ar tokią ūkinę operaciją vykdyti, sandorį sudaryti viešojo sektoriaus subjektui leidžia jo veiklą reglamentuojantys teisės aktai.

Įstaiga taiko visus VSAFAS nustatytus reikalavimus išskyrus „Mokesčių ir socialinių įmokų pajamos“ ir „Išteklių fondų apskaita ir finansinių ataskaitų rinkinys“.

Mokykloje netaikomi VSAFAS, kadangi yra žemesniojo lygio biudžetinė įstaiga, – „Jungimai ir investicijos į asocijuotuosius subjektus“, „Konsoliduotųjų finansinių ataskaitų rinkinys ir investicijos į kontroliuojamus objektus“.

Visos ūkinės operacijos ir įvykiai apskaitoje registruojami eurais ir centais, apvalinant iki šimtųjų lito dalių (dviejų skaitmenų po kablelio).

Visos ūkinės operacijos ir įvykiai registruojami mokyklos sąskaitų plano sąskaitose taikant mokyklos apskaitos politiką, parengtą pagal VSAFAS reikalavimus (nurodytus principus, metodus ir taisykles) atskiroms ūkinėms operacijoms ir įvykiams, finansinių ataskaitų elementams arba straipsniams ir apskaitos procedūroms.

Toliau pateikiama mokykloje taikoma apskaitos politika, apimanti atskirus finansinių ataskaitų elementus arba straipsnius, ūkines operacijas, ūkinius įvykius ir jų apskaitos procedūras.

### Nematerialusis turtas

Nematerialusis turtas yra pripažįstamas, jei atitinka VSAFAS pateiktą sąvoką ir nematerialiajam turtui nustatytus kriterijus.

Nematerialusis turtas pirminio pripažinimo metu apskaitoje yra registruojamas įsigijimo savikaina. Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Likvidacinė vertė – 0.

Neatlygintinai gautas nematerialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę, jei tikrąją vertę įmanoma patikimai nustatyti. Jei tikrosios vertės patikimai nustatyti negalima, tuomet nematerialusis turtas registruojamas simboline vieno euro verte.

Neatlygintinai gautas nematerialusis turtas iš kito viešojo sektoriaus subjekto registruojamas įsigijimo savikaina, sukaupta amortizacija ir nuvertėjimas (jei jis yra).

Įsigytas nematerialusis turtas už simbolinį mokestį registruojamas tikrąja verte, jei tikrąją vertę galima patikimai nustatyti. Jei tikrosios vertės negalima patikimai nustatyti, nematerialusis turtas registruojamas simbolinio atlygio verte.

Nustatytos šios nematerialiojo turto grupės ir turto amortizacijos laikas:

|  |  |  |
| --- | --- | --- |
| Eil. Nr. | Turto grupės | Turto amortizacijos normatyvas (metai) |
| 1. | Programinė įranga | 2 |
| 2. | Kitas nematerialus turtas | 5 |

### Ilgalaikis materialusis turtas

Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus.

Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina. Po pirminio pripažinimo ilgalaikis materialusis turtas, išskyrus kultūros ir kitas vertybes, finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra. Likvidacinė vertė – 0.

Neatlygintinai gautas ilgalaikis materialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę. Jei tikrosios vertės patikimai nustatyti negalima, tuomet ilgalaikis materialusis turtas registruojamas simboline vieno lito verte.

Neatlygintinai gautas ilgalaikis materialusis turtas iš kito viešojo sektoriaus subjekto registruojamas įsigijimo savikaina, sukauptas nusidėvėjimas bei nuvertėjimas (jei jis yra) pagal ilgalaikio materialiojo turto perdavimo dienos būklę.

Įsigytas ilgalaikis materialusis turtas už simbolinį mokestį registruojamas ilgalaikio materialiojo turto tikrąja verte, jei tikrąją vertę galima patikimai nustatyti ir kai tas subjektas iki turto perdavimo taikė tikrosios vertės metodą. Jei tikrosios vertės negalima patikimai nustatyti, ilgalaikis materialusis turtas registruojamas simboline vieno euro verte.

Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal ilgalaikio turto nusidėvėjimo (amortizacijos) normatyvus:

|  |  |  |
| --- | --- | --- |
| Eil. Nr. | Turto grupės | Turto nusidėvėjimo normatyvas (metai) |
| 1. | Kapitaliniai mūriniai pastatai | 100 |
| 2. | Pastatai (sienos – iki 2,5 plytos storio, blokų,..) | 80 |
| 3. | Kiti statiniai | 20 |
| 4. | Kitos mašinos ir įrenginiai | 15 |
| 5. | Lengvieji automobiliai | 8 |
| 6. | Autobusai | 6 |
| 7. | Baldai | 8 |
| 8. | Kompiuteriai ir  jų įranga | 4  7 |
| 9. | Kopijavimo ir dokumentų dauginimo priemonės | 4 |
| 10. | Kita biuro įranga | 7 |

### Atsargos

Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo (pasigaminimo) savikaina ar grynąja realizavimo verte, atsižvelgiant į tai, kuri iš jų mažesnė.

Nemokamai gautos atsargos apskaitoje registruojamos grynąja realizavimo verte.

Apskaičiuodama atsargų, sunaudotų teikiant paslaugas, įstaiga taiko konkrečių kainų būdą.

Atsargų sunaudojimas apskaitoje registruojamas pagal nuolat apskaitomų atsargų būdą, kai buhalterinėje apskaitoje registruojama kiekviena su atsargų sunaudojimu arba pardavimu susijusi operacija.

Prie atsargų priskiriamas neatiduotas naudoti ūkinis inventorius. Naudojamo inventoriaus apskaita kontrolės tikslais tvarkoma nebalansinėse sąskaitose kiekine ir vertine išraiška.

Finansinis turtas

Finansinis turtas apskaitoje pripažįstamas tik tada, kai yra įvykdomos visos sąlygos, nustatytos VSAFAS „Finansinis turtas ir finansiniai įsipareigojimai”. Pirmą kartą pripažindama finansinį turtą, Įstaiga įvertina jį įsigijimo savikaina.

**Gautinos sumos**

Gautinos sumos registruojamos tada, kai Įstaiga įgyja teisę gauti pinigus ar kitą finansinį turtą pagal VSAFAS „Finansinis turtas ir finansiniai įsipareigojimai“. Gautinos sumos pirminio pripažinimo metu yra įvertinamos įsigijimo savikaina.

Vėliau ilgalaikės gautinos sumos ataskaitose parodomos amortizuota savikaina, atėmus nuvertėjimo nuostolius, o trumpalaikės gautinos sumos ataskaitose parodomos įsigijimo savikaina, atėmus nuvertėjimo nuostolius.

### Finansavimo sumos

Finansavimo sumos pripažįstamos, kai atitinka VSAFAS nustatytus kriterijus.

Finansavimo sumos – Įstaigos iš savivaldybės, valstybės biudžeto, Europos Sąjungos, Lietuvos ir užsienio paramos fondų gauti arba gautini pinigai arba kitas turtas, skirti Įstaigos nuostatuose nustatytiems tikslams pasiekti ir funkcijoms atlikti bei vykdomoms programoms įgyvendinti. Finansavimo sumos apima ir Įstaigos gautus arba gautinus pinigus, ir kitą turtą pavedimams vykdyti, kitas lėšas išlaidoms dengti ir kaip paramą gautą turtą.

Finansavimo sumos pagal paskirtį skirstomos į: finansavimo sumas nepiniginiam turtui įsigyti ir finansavimo sumas kitoms išlaidoms kompensuoti.

Finansavimo sumos nepiniginiam turtui įsigyti apima ir nemokamai gautą arba už simbolinį atlygį įsigytą nepiniginį turtą.

Finansavimo sumos kitoms išlaidoms dengti yra skirtos ataskaitinio laikotarpio išlaidoms kompensuoti. Taip pat finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, kurios nepriskiriamos nepiniginiam turtui įsigyti.

Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

### Finansiniai įsipareigojimai

Finansinių įsipareigojimų apskaitos principai, metodai ir taisyklės nustatyti VSAFAS „Finansinis turtas ir finansiniai įsipareigojimai“, „Atidėjiniai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“, „Nuoma, finansinė nuoma (lizingas) ir kitos turto perdavimo sutartys“ ir „Išmokos darbuotojams ir pensijų planai“. Įstaigos visi įsipareigojimai yra finansiniai ir skirstomi į ilgalaikius ir trumpalaikius.

Ilgalaikiams finansiniams įsipareigojimams priskiriama:

1. ilgalaikiai atidėjiniai (pvz., atidėjiniai dėl Įstaigai iškeltų teisminių ieškinių, kai tikėtina, kad dėl jų baigties Įstaiga turės sumokėti priteistas sumas);

2. ilgalaikės finansinės skolos;

3. kiti ilgalaikiai įsipareigojimai.

Trumpalaikiams finansiniams įsipareigojimams priskiriama:

1. ilgalaikių atidėjinių einamųjų metų dalis ir trumpalaikiai atidėjiniai;

2. ilgalaikių įsipareigojimų einamųjų metų dalis;

3. trumpalaikės finansinės skolos;

4. pervestinos finansavimo sumos;

5. pervestinos sumos į biudžetus ir kitiems subjektams;

6. mokėtinos sumos, susijusios su vykdoma veikla;

7. kiti trumpalaikiai finansiniai įsipareigojimai.

Pirminio pripažinimo metu finansiniai įsipareigojimai įvertinami įsigijimo savikaina. Vėliau šie įsipareigojimai įvertinami:

1. susiję su rinkos kainomis – tikrąja verte;

2. iš suteiktų garantijų kilę finansiniai įsipareigojimai – tikrąja verte;

3. kiti ilgalaikiai finansiniai įsipareigojimai – amortizuota savikaina;

4. kiti trumpalaikiai finansiniai įsipareigojimai – įsigijimo savikaina.

**Atidėjiniai**

Atidėjiniai pripažįstami ir registruojami apskaitoje tada ir tik tada, kai dėl įvykio praeityje Įstaiga turi dabartinę teisinę prievolę ar neatšaukiamą pasižadėjimą ir tikėtina, kad jam įvykdyti bus reikalingi ištekliai, o įsipareigojimo suma gali būti patikimai įvertinta (pvz., jei Įstaigai iškeltas ieškinys ir 90 procentų tikėtina, kad Įstaiga privalės sumokėti ieškovui priteistą sumą, turi būti suformuotas atidėjinys, lygus tikėtinai sumokėti sumai). Jei patenkinamos ne visos šios sąlygos, atidėjiniai nėra pripažįstami, o tiktai informacija apie susijusį su tikėtina sumokėti suma neapibrėžtąjį įsipareigojimą yra pateikiama finansinių ataskaitų aiškinamajame rašte (toliau – aiškinamasis raštas). Atidėjiniai yra peržiūrimi paskutinę kiekvieno ataskaitinio laikotarpio dieną ir koreguojami, atsižvelgiant į naujus įvykius ar aplinkybes, kad parodytų tiksliausią dabartinį įvertinimą.

**Finansinė nuoma (lizingas)**

Nuomos sutartims taikomas turinio viršenybės prieš formą principas. Ar nuoma bus

laikoma veiklos nuoma, ar finansine nuoma, priklauso ne nuo sutarties formos, o nuo jos turinio ir

ekonominės prasmės.

Nuomos sandoriai grupuojami į veiklos nuomos ar finansinės nuomos (lizingo)

sandorius, atsižvelgiant į tai, kiek turto nuosavybės teikiamos naudos ir rizikos tenka nuomotojui ir kiek nuomininkui. Nuoma yra laikoma finansine nuoma, jei iš esmės visa su turto nuosavybe

susijusi nauda ir didžioji dalis rizikos perduodama nuomininkui.

Apskaitoje registruojamos finansinės nuomos įmokos yra padalijamos, išskiriant

turto vertės dengimo sumą, palūkanas ir kitas įmokas (kompensuotinas nuomos sumas, neapibrėžtus nuomos mokesčius ir pan., jei jie yra numatyti finansinės nuomos sutartyje). Palūkanos priskiriamos finansinės ir investicinės veiklos sąnaudoms ir apskaitoje yra registruojamos kaupimo principu, t. y. registruojamos tą ataskaitinį laikotarpį, už kurį apskaičiuojamos ateityje mokėtinos palūkanos. Finansinės nuomos būdu įsigyto ilgalaikio materialiojo turto nudėvimoji vertė paskirstoma per visą jo naudingo tarnavimo laiką.

**Veiklos nuoma**

Nuoma laikoma veiklos nuoma, kai didžioji dalis su turto nuosavybe susijusios

rizikos ir naudos neperduodama nuomininkui, o lieka nuomotojui. Nuomos įmokos pagal veiklos

nuomos sutartį yra registruojamos apskaitoje kaip sąnaudos tolygiai (tiesiniu metodu) per nuomos

laikotarpį.

**Atgalinė finansinė nuoma (lizingas)**

Jei parduotas turtas po pardavimo yra išsinuomojamas pagal atgalinės finansinės

nuomos sutartį, pelnas, gautas pardavus turtą, tą laikotarpį, kurį turtas buvo parduotas, nepripažįstamas. Įstaiga pelną, gautą pardavus turtą, atideda (registruoja apskaitoje būsimųjų laikotarpių pajamas) ir amortizuoja per likusį atgalinės finansinės nuomos būdu įsigyto turto naudingo tarnavimo laiką, apskaičiuota nusidėvėjimo suma mažindama nusidėvėjimo sąnaudas. Atgalinės finansinės nuomos sutarties ekonominė prasmė prilyginama finansavimui už užstatą, kai finansinės nuomos davėjas skolina gavėjui pinigus, kaip užstatą naudodamas nupirktą ir išnuomotą turtą.

**Pajamos**

Pajamų apskaitos principai, metodai ir taisyklės nustatytos pagal VSAFAS „Mokesčių ir socialinių įmokų pajamos”, „Kitos pajamos“ ir „Finansavimo sumos“.

Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos. Registruojant visas su finansavimo pajamų pripažinimu susijusias operacijas, būtina nurodyti, kokios valstybės funkcijos ir kurios programos vykdymui buvo pripažintos finansavimo pajamos*,* panaudojant detalizuojančius požymius arba sukuriant subsąskaitas.

Pajamos, išskyrus finansavimo pajamas, pripažįstamos, kai tikėtina, kai Įstaiga gaus su sandoriu susijusią ekonominę naudą, kai galima patikimai įvertinti pajamų sumą ir kai Įstaiga gali patikimai įvertinti su pajamų uždirbimu susijusias sąnaudas.

Pajamomis laikoma tik pačios Įstaigos gaunama ekonominė nauda. Įstaigoje pajamomis nepripažįstamos trečiųjų asmenų vardu surinktos sumos, kadangi tai nėra Įstaigos gaunama ekonominė nauda. Jei Įstaiga yra atsakinga už tam tikrų sumų administravimą ir surinkimą, tačiau teisės aktų nustatyta tvarka privalo pervesti surinktas sumas į biudžetą ir neturi teisės šių sumų ar jų dalies atgauti tą patį ar vėlesniais ataskaitiniais laikotarpiais, tokios sumos ar jų dalis nėra Įstaigos pajamos ir apskaitoje registruojamos kaip gautinos ir mokėtinos sumos.

Pajamos registruojamos apskaitoje ir rodomos finansinėse ataskaitose tą ataskaitinį

laikotarpį, kurį yra uždirbamos, t.y. kurį suteikiamos viešosios paslaugos, atliekami darbai ar

parduodamos prekės ar kt., nepriklausomai nuo pinigų gavimo momento.

**Sąnaudos**

Sąnaudų apskaitos principai, metodai ir taisyklės nustatytos VSAFAS „Sąnaudos“. Sąnaudų, susijusių su turtu, finansavimo sumomis ir įsipareigojimais, apskaitos principai nustatyti jų apskaitą reglamentuojančiuose VSAFAS.

Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su tam tikrų pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.

Sąnaudų dydis įvertinamas sumokėta arba mokėtina pinigų arba jų ekvivalentų suma. Tais atvejais, kai numatytas ilgas atsiskaitymo laikotarpis ir palūkanos nėra išskirtos iš bendros mokėtinos sumos, sąnaudų dydis įvertinamas diskontuojant atsiskaitymo sumą taikant rinkos palūkanų normą.

Sąnaudų apskaitos ypatumai detaliai aprašomi Sąnaudų apskaitosbiudžetinėse įstaigose tvarkos apraše ir Finansinės ir investicinės veiklos pajamų ir sąnaudų apskaitosbiudžetinėse įstaigose tvarkos apraše.

**Sandoriai užsienio valiuta**

Sandorių užsienio valiuta apskaitos principai nustatyti VSAFAS „Sandoriai užsienio valiuta“.

Sandoriai užsienio valiuta pirminio pripažinimo metu registruojami apskaitoje pagal sandorio dieną galiojusį Lietuvos banko skelbiamą užsienio valiutos kursą. Pelnas ir nuostoliai iš sandorių užsienio valiuta bei iš užsienio valiuta išreikšto turto ir įsipareigojimų likučių perkainojimo dieną yra registruojami finansinės ir investicinės veiklos pajamų ar sąnaudų sąskaitose.

Valiutinių straipsnių likučiai perkainojami pagal ataskaitinio laikotarpio pabaigos Lietuvos banko skelbiamą Lietuvos Respublikos piniginio vieneto ir užsienio valiutos santykį.

### Turto nuvertėjimas

Turto nuvertėjimo apskaitos principai, metodai ir taisyklės nustatyti VSAFAS „Atsargos“, „Finansinis turtas ir finansiniai įsipareigojimai“ ir „Turto nuvertėjimas“.

Nuostoliai dėl turto nuvertėjimo apskaitoje pripažįstami pagal nuvertėjimo požymius. Sudarydama finansinių ataskaitų rinkinį, Įstaiga nustato, ar yra turto nuvertėjimo požymių. Jeigu yra vidinių ar išorinių nuvertėjimo požymių, mokykla nustato turto atsiperkamąją vertę ir palygina ją su turto balansine verte.

Nuostoliai dėl turto nuvertėjimo apskaitoje registruojami apskaičiuotų nuostolių suma mažinant turto balansinę vertę ir ta pačia suma registruojant ataskaitinio laikotarpio pagrindinės arba kitos veiklos sąnaudas.

Turto nuvertėjimas nėra tolygus turto nurašymui. Turto nuvertėjimo atveju yra mažinama turto vieneto balansinė vertė, tačiau išsaugoma informacija apie turto įsigijimo savikainą, t. y. turto vieneto įsigijimo savikaina apskaitoje lieka tokia pati kaip iki nuvertėjimo nustatymo, o nuvertėjimas registruojamas atskiroje sąskaitoje. Turto nuvertėjimas apskaitoje yra registruojamas ne didesne verte nei turto balansinė vertė.

Kai vėlesnį ataskaitinį laikotarpį, pasikeitus aplinkybėms, atkuriama anksčiau pripažinta turto nuvertėjimo suma, turto balansinė vertė po nuvertėjimo atkūrimo negali viršyti jo balansinės vertės, kuri būtų buvusi, jeigu turto nuvertėjimas nebūtų buvęs pripažintas.

Pripažinus ilgalaikio materialiojo ar nematerialiojo turto nuvertėjimo nuostolį, perskaičiuojamos būsimiesiems ataskaitiniams laikotarpiams tenkančios turto nusidėvėjimo (amortizacijos) sumos, kad turto nudėvimoji (amortizuojamoji) vertė po nuvertėjimo būtų tolygiai paskirstyta per visą likusį jo naudingo tarnavimo laiką, t. y. nuvertėjimo suma nudėvima per likusį naudingo tarnavimo laiką, mažinant nusidėvėjimo sąnaudas.

**Neapibrėžtieji įsipareigojimai ir neapibrėžtasis turtas**

Neapibrėžtųjų įsipareigojimų ir neapibrėžtojo turto apskaitos principai nustatyti VSAFAS „Atidėjiniai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“.

Įstaiga nepripažįsta neapibrėžtųjų įsipareigojimų ir neapibrėžtojo turto, tačiau neapibrėžtieji įsipareigojimai ir neapibrėžtasis turtas registruojami nebalansinėse sąskaitose. Neapibrėžtieji įsipareigojimai nerodomi nei finansinės būklės ataskaitoje, nei veiklos rezultatų ataskaitoje, o informacija apie juos pateikiama aiškinamajame rašte. Kai tikimybė, kad turtą reikės panaudoti įsipareigojimui padengti, yra labai maža, informacija apie juos aiškinamajame rašte nebūtina. Informacija apie neapibrėžtąjį turtą ir įsipareigojimus turi būti peržiūrima ne rečiau negu kiekvieno ataskaitinio laikotarpio paskutinę dieną, siekiant užtikrinti, kad pasikeitimai būtų tinkamai parodyti aiškinamajame rašte.

Neapibrėžtasis turtas finansinėse ataskaitose neparodomas, kol nėra aišku, ar jis duos gimnazijai ekonominės naudos. Jei ekonominė nauda tikėtina, tačiau nėra tikra, kad

ji bus gauta, informacija apie neapibrėžtąjį turtą pateikiama aiškinamajame rašte.

**Įvykiai pasibaigus ataskaitiniam laikotarpiui**

Įvykių, pasibaigus ataskaitiniam laikotarpiui, apskaitos ir pateikimo finansinėse ataskaitose taisyklės nustatytos VSAFAS „Atidėjiniai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“.

Įvykiai, pasibaigus ataskaitiniam laikotarpiui, kurie suteikia papildomos informacijos apie mokyklos finansinę padėtį paskutinę ataskaitinio laikotarpio dieną (koreguojantys įvykiai), atsižvelgiant į jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose. Nekoreguojantys įvykiai, pasibaigus ataskaitiniam laikotarpiui, aprašomi aiškinamajame rašte, kai jie reikšmingi.

**Tarpusavio užskaitos ir palyginamieji skaičiai**

Sudarant finansinių ataskaitų rinkinį, turto ir įsipareigojimų, taip pat pajamų ir sąnaudų tarpusavio užskaita negalima, išskyrus atvejus, kai konkretus VSAFAS reikalauja būtent tokios užskaitos (pvz., dėl draudiminio įvykio patirtų sąnaudų užskaita atliekama su gauta draudimo išmoka).

Palyginamieji skaičiai yra koreguojami, kad atitiktų ataskaitinių metų finansinius rezultatus. Apskaitos principų ir apskaitinių įverčių pasikeitimai, sudarant ataskaitinio laikotarpio finansinių ataskaitų rinkinį, pateikiami aiškinamajame rašte.

**Informacijos pagal segmentus pateikimas**

Informacijos pagal segmentus pateikimo finansinėse ataskaitose reikalavimai nustatyti VSAFAS „Atsiskaitymas pagal segmentus“.

Įstaiga turi tvarkyti apskaitos veiklą pagal segmentus. Segmentai –mokyklos pagrindinės veiklos dalys pagal atliekamas valstybės funkcijas, apimančios vienarūšes mokyklos teikiamas viešąsias paslaugas pagal valstybės funkcijų klasifikaciją .

Mokykla skiria šiuos segmentus:

1. bendrųjų valstybės paslaugų;

2. gynybos;

3. viešosios tvarkos ir visuomenės apsaugos;

4. ekonomikos sektoriaus;

5. aplinkos apsaugos;

6. būsto ir komunalinio ūkio;

7. sveikatos priežiūros;

8. poilsio, kultūros ir religijos;

9. švietimo;

10. socialinės apsaugos.

Apie kiekvieną segmentą pateikiama tokia informacija:

1. segmento sąnaudos;

2. segmento pinigų srautai.

Įstaiga turto, įsipareigojimų, finansavimo sumų ir pajamų apskaitą tvarko pagal segmentus, t. y. taip, kad galėtų pagal segmentus teisingai užregistruoti pagrindinės veiklos sąnaudas ir pagrindinės veiklos pinigų srautus.

Turtas, įsipareigojimai, finansavimo sumos, pajamos ir sąnaudos, kurių priskyrimo segmentui pagrindas yra neaiškus, turi būti priskiriami didžiausią Įstaigos veiklos dalį sudarančiam segmentui.

**Apskaitos politikos keitimas**

Apskaitos politikos keitimo principai nustatyti VSAFAS „Apskaitos politikos, apskaitinių įverčių keitimas ir klaidų taisymas“.

Įstaiga pasirinktą apskaitos politiką taiko nuolat arba gana ilgą laiką tam, kad būtų galima palyginti įvairių ataskaitinių laikotarpių finansines ataskaitas. Tokio palyginimo reikia mokyklos finansinės būklės, veiklos rezultatų, grynojo turto ir pinigų srautų keitimosi tendencijoms nustatyti.

Įstaiga pasirenka ir taiko apskaitos politiką remdamasi nuostatomis, pateiktomis VSAFAS „Finansinių ataskaitų rinkinio pateikimas“. Ūkinių operacijų ir ūkinių įvykių pripažinimo, apskaitos ar dėl jų atsirandančio turto, įsipareigojimų, finansavimo sumų, pajamų ir (arba) sąnaudų vertinimo apskaitoje pakeitimas yra laikomas apskaitos politikos keitimu.

Apskaitos politika keičiama dėl VSAFAS pasikeitimo arba, jei kiti teisės aktai to reikalauja. Apskaitos politikos keitimas finansinėse ataskaitose parodomas taikant retrospektyvinį būdą, t. y. nauja apskaitos politika taikoma taip, lyg ji visada būtų buvusi naudojama, todėl pakeista apskaitos politika yra pritaikoma ūkinėms operacijoms ir ūkiniams įvykiams nuo jų atsiradimo. Poveikis, kurį daro apskaitos politikos keitimas einamojo ataskaitinio laikotarpio informacijai ir darytų ankstesnių ataskaitinių laikotarpių informacijai, registruojamas apskaitoje tą ataskaitinį laikotarpį, kurį apskaitos politika pakeičiama, ir parodomas einamojo ataskaitinio laikotarpio veiklos rezultatų ataskaitos eilutėje „Apskaitos politikos keitimo bei esminių klaidų taisymo įtaka“. Šioje eilutėje yra parodoma apskaitos politikos keitimo poveikio dalis, susijusi su ankstesniais ataskaitiniais laikotarpiais. Lyginamoji ankstesnio ataskaitinio laikotarpio informacija finansinėse ataskaitose pateikiama tokia, kokia buvo, t. y. nekoreguojama.

**Apskaitinių įverčių keitimas**

Apskaitinių įverčių keitimo principai ir taisyklės nustatyti VSAFAS „Apskaitos politikos, apskaitinių įverčių keitimas ir klaidų taisymas“.

Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi atliekant įvertinimą, arba atsiranda papildomos informacijos ar kitų įvykių.

Mokyklos apskaitinių įverčių pasikeitimams įvertinti yra sudaromos atitinkamos komisijos, kurios yra atsakingos už tinkamą aplinkybių ir informacijos, lemiančios apskaitinį įvertinimą, taip pat poveikio nustatymą ir parodymą finansinėse ataskaitose.

Apskaitinio įverčio pasikeitimo poveikis nustatant grynąjį perviršį ar deficitą priskiriamas:

1. laikotarpiui, kada įvyko pasikeitimas, jei jis turi įtakos tik tam laikotarpiui;

2. laikotarpiui, kada įvyko pasikeitimas, ir vėlesniems laikotarpiams, jei pasikeitimas turi įtakos ir jiems.

Įstaigos apskaitinio įverčio pasikeitimo rezultatas įtraukiamas į tą veiklos rezultatų ataskaitos eilutę, kurioje buvo parodytas pirminis įvertis, nebent pasikeitimas ataskaitiniu laikotarpiu turi įtakos tik finansinės būklės ataskaitos straipsniams. Informacija, susijusi su apskaitinio įverčio pakeitimu, pateikiama aiškinamajame rašte.

Apskaitos politika laikomas pasirinktas apskaitos metodas (pvz., nusidėvėjimas skaičiuojamas tiesioginiu metodu), o apskaitiniu įverčiu laikomas mokykloje pasirinktas dydis nusidėvėjimui apskaičiuoti (pvz., nusidėvėjimo normatyvas).

**Apskaitos klaidų taisymas**

Apskaitos klaidų taisymo taisyklės nustatytos VSAFAS „Apskaitos politikos, apskaitinių įverčių keitimas ir klaidų taisymas“.

Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esmine, jei jos vienos vertinė išraiška arba kartu su kitų to ataskaitinio laikotarpio klaidų vertinėmis išraiškomis yra didesnė nei 0,01 procento per finansinius metus gautų finansavimo sumų vertės arba 0,01 procento turto vertės.

Ir esminės, ir neesminės apskaitos klaidos taisomos einamojo ataskaitinio laikotarpio finansinėse ataskaitose. Apskaitos klaidų taisymo įtaka finansinėse ataskaitose parodoma taip:

1. jei apskaitos klaida nėra esminė, jos taisymas registruojamas toje pačioje sąskaitoje, kurioje buvo užregistruota klaidinga informacija, ir parodomas toje pačioje veiklos rezultatų ataskaitos eilutėje, kurioje buvo pateikta klaidinga informacija;

2. jei apskaitos klaida esminė, jos taisymas registruojamas tam skirtoje sąskaitoje ir parodomas veiklos rezultatų ataskaitos eilutėje „Apskaitos politikos keitimo bei esminių apskaitos klaidų taisymo įtaka“. Lyginamoji ankstesniojo ataskaitinio laikotarpio finansinė informacija pateikiama tokia, kokia buvo, t. y. nekoreguojama. Su esminės klaidos taisymu susijusi informacija pateikiama aiškinamajame rašte.

1. **PASTABOS**

**Pastaba Nr. 1** Apskaitos politikos keitimo ir esminių apskaitos klaidų taisymo įtaka. Per

ataskaitinį laikotarpį nepastebėta apskaitos klaidų ir apskaitos politika nesikeitė.

**Pastaba Nr. 2.** Veiklos segmentai. Įstaiga atlieka švietimo funkciją. Pagrindinės veiklos sąnaudos taip pat atliekamos tik nustatytai valstybės funkcijai. Informacija pagal veiklos segmentus pateikiama 25-ojo VSAFAS „Segmentai“ priede.

**Pastaba Nr. 3.** Nematerialus turtas. Per ataskaitinį laikotarpį mokykla nematerialaus turto nepirko ir nenurašė. Įstaiga perėmė nematerialaus turto iš reorganizuoto Klaipėdos r. Vėžaičių lopšelio-darželio:

|  |  |  |  |  |  |
| --- | --- | --- | --- | --- | --- |
| Eil.Nr. | Turto grupė | Įsigijimo vertė | Sukauptas nusidėvėjimas | Likutinė vertė | Finansavimo šaltiniai |
| 1. | Nematerialusis turtas | 666,13 | 666,13 | 0 | SB |

Ataskaitinio laikotarpio pabaigoje INT likutinė vertė sudaro 0,00 Eur. Informaciją apie nematerialiojo turto balansinės vertės pasikeitimą per ataskaitinį laikotarpį pateikiame 13-ojo VSAFAS „Nematerialusis turtas“ 1 priede. (Pridedama).

Perdavimo-priėmimo aktu Nr. 8 2020 m. rugpjūčio 31 d. įstaiga perėmė nematerialaus turto iš reorganizuoto Klaipėdos r. Vėžaičių lopšelio-darželio valdomo ir naudojamo valstybei nuosavybės teise priklausantį turtą, kuris pagal sudarytą sutartį su Specialiosios pedagogikos ir psichologijos centru 2014 m. balandžio 7 d. Nr. 04ESF4-57 valstybės turto ir panaudos sutartimi.

|  |  |  |
| --- | --- | --- |
| Eil. Nr. | Turto grupė | Paskutinė ataskaitinio laikotarpio diena (Eur.) |
| 1. | Nematerialus turtas | 20,72 |

**Pastaba Nr. 4.** Ilgalaikis materialus turtas. Per ataskaitinį laikotarpį Įstaigoje ilgalaikio materialaus turto likutinė vertė – 935568,74 Eur. Įsigyta:

|  |  |  |  |  |
| --- | --- | --- | --- | --- |
| Eil. Nr. | Turto pavadinimas | Turto grupė | Įsigijimo vertė | Finansavimo šaltiniai |
| 1. | Vaikų žaidimo aikštelės su grafiniais piešiniais, 2 vnt. | Kiti statiniai (12032) | 14996,06 | SB |
| 2. | Vejapjovė, 1 vnt. | Kitos mašinos ir įrengimai (12054) | 699,00 | SB |
| 3. | Kompiuteriai, 5 vnt. | Kompiuterinė įranga (12082) | 2217,93 | SB |
| 1478,00 | ML |
| 4. | Kopijuoklis Sharp, 2 vnt.  Interaktyvus ekranas Promethean, 1 vnt. | Kita biuro įranga (12083) | 5000,00  3800,00 | SB  ML |
|  |  | Iš viso: | 28190,99 |  |

Ilgalaikio turto perdavimo – priėmimo aktu Nr. 1 gauta iš Klaipėdos r. Vėžaičių lopšelio-darželio IM turto:

|  |  |  |  |  |  |
| --- | --- | --- | --- | --- | --- |
| Eil. Nr. | Turto grupė | Įsigijimo vertė | Sukauptas nusidėvėjimas | Likutinė vertė | Finansavimo šaltiniai |
| 1. | Negyvenamieji pastatai (12022) | 367330,18 | 155480,57 | 211849,61 | SB |
| 2. | Kiti statiniai (12032) | 31047,49 | 13169,81 | 17877,68 | SB |
| 3. | Kitos mašinos ir įrengimai (12054) | 16426,66 | 10869,97 | 5556,70 | SB |
| 4. | Baldai ir biuro įranga (12081) | 13929,32 | 13396,19 | 533,13 | SB |
| 3436,06 | 3436,06 | 0,00 | ML |
| 5330,00 | 1332,48 | 3997,52 | EU |
| 6. | Kitas ilgalaikis turtas | 501,00 | 389,72 | 111,28 | ML |
| 5147,08 | 2778,02 | 2369,06 | Kt.Š. |
| 1600,00 | 799,95 | 800,05 | S |
|  | Iš viso: | 444747,79 | 201652,77 | 243095,02 |  |

Klaipėdos r. Vėžaičių pagrindinė mokykla ilgalaikio materialaus turto nurašė viso už 10036,30 Eur. Tai kompiuterinės įranga už 8605,13 Eur, bei kitos biuro įrangos – 1431,17 Eur.

Visa informacija apie ilgalaikio materialiojo turto balansinės vertės pasikeitimą per ataskaitinį laikotarpį pateikiame 12-ojo VSAFAS „Ilgalaikis materialusis turtas“ 1 priede. (Pridedama).

2009 m. gruodžio 31 d. Klaipėdos rajono savivaldybės aktas Nr. TP14-84 gauta ilgalaikio materialaus turto pagal panaudos sutartį – 40403,76 Eur. Klaipėdos rajono savivaldybės administracijos direktoriaus 2017 m. spalio 10 d. įsakymas „Dėl valstybės turto likvidavimo“ Nr. AV-2236 nurašyta ir likviduota kompiuterių ir įrangos už 5599,38 Eur. Švietimo informacijų technologijų centras 2019 m. liepos 4 d. valstybės turto panaudos sutartis Nr. Ū4-263 „Dėl turto perdavimo panaudos pagrindais“ sudarė sutartį dėl kompiuterinės įrangos už 842,16 Eur. Nacionalinė švietimo agentūra 2020 m. rugpjūčio 31 d. Nr. PS-202 „Valstybės turto panaudos sutartis“ sudaryta sutartis kompiuterinei įrangai už 1151,92 Eur.

|  |  |  |
| --- | --- | --- |
| Eil. Nr. | Turto grupė | Paskutinė ataskaitinio laikotarpio diena (Eur.) |
| 2. | Transporto priemonės | 31013,96 |
| 3. | Baldai ir biuro įranga | 5784,51 |
|  | **IŠ VISO:** | **36798,47** |

**Pastaba Nr. 5.** Įstaigailgalaikio finansinio turto neturi.

**Pastaba Nr. 6.** Per vienerius metus gautinų sumų įsigijimo savikaina – 1341,40 Eur pateikiama 17-ojo VSAFAS „Finansinis turtas ir finansiniai įsipareigojimai“ 7 priede. (Pridedama). Tai tėvų įnašai už neformalųjį ugdymą ir kitos gautinos sumos už turto naudojimą.

**Pastaba Nr. 7.** Biologinio turto mokykla neturi.

**Pastaba Nr. 8.** Atsargos. Įstaigoje ataskaitinio laikotarpio pabaigoje atsargų likutis sudaro 2156,23 €. Tai: maisto produktų likutis – 497,17 Eur, dyzelinio kuro likutis automobiliuose – 188,07 Eur, kietas kuras patalpų šildymui – 1470,99 Eur. Informacija apie balansinę atsargų vertės pasikeitimą per ataskaitinį laikotarpį pateikiame 8-ojo VSAFAS „Atsargos“ 1 priede. (Pridedama).

**Pastaba Nr. 9.** Išankstiniai apmokėjimai 3212,18 Eur. Ateinančių laikotarpių sąnaudas ir išankstinius apmokėjimus sudaro:

|  |  |  |  |
| --- | --- | --- | --- |
| Eil. Nr. | Kitos ateinančių laikotarpių sąnaudos | Praėjusio ataskaitinio laikotarpio diena (Eur.) | Paskutinė ataskaitinio laikotarpio diena (Eur.) |
| 1. | Pakeitimų prenumerata | 211,75 | 250,37 |
| 2. | Automobilių draudimas | 1567,73 | 1564,14 |
| 3. | Verslo turto draudimas |  | 49,73 |
|  | **IŠ VISO:** | **1779,48** | **1864,24** |

|  |  |  |  |
| --- | --- | --- | --- |
| Eil. Nr. | Išankstiniai apmokėjimai | Praėjusio ataskaitinio laikotarpio diena (Eur.) | Paskutinė ataskaitinio laikotarpio diena (Eur.) |
| 1. | Kauno lopšelis-darželis „Boružėlė“ | 0,00 | 409,81 |
| 2. | UAB Kesko Senukai Digital | 0,00 | 39,33 |
| 3. | AB „Žemaitijos pienas“ | 0,00 | 217,93 |
| 4. | UAB „Vulduna“ | 0,00 | 680,87 |
|  | **IŠ VISO:** | **0,00** | **1347,94** |

Informacija apie išankstinius apmokėjimus pateikiama 6-ojo VSAFAS „Finansinių

ataskaitų aiškinamasis raštas“ 6 priede. (Pridedama).

**Pastaba Nr. 10.**  Sukauptos gautinos sumos 116387,74 Eur. Šį likutį sudaro sukauptos gautinos finansavimo sumos 01 programos (sukaupti atostoginiai su Sodra, kiti ilgalaikiai atidėjiniai).

**Pastaba Nr. 11.** Pinigai ir pinigų ekvivalentai. Ataskaitinio laikotarpio pabaigoje įstaigos banko sąskaitose ir kasoje likutis 2465,87 Eur. Tai iš kitų šaltinių gautos lėšos – 2461,89 Eur ir grynieji pinigai kasoje (įplaukos už paslaugas) – 3,98 Eur. Informacija apie pinigus ir pinigų ekvivalentus ir jų pokyčius per ataskaitinį laikotarpį pateikiamos 17-ojo VSAFAS „Finansinis turtas ir finansiniai įsipareigojimai“ 8 priedas (Pridedama).

**Pastaba Nr. 12.** Finansavimo sumos 940875,36 Eur. Informacija apie finansavimo sumas pagal šaltinį, tikslinę paskirtį ir jų pokyčiai per ataskaitinį laikotarpį pateikiamos 20-ojo VSAFAS „Finansavimo sumos“ 4 priedas, 5 priedas. (Pridedama).

|  |  |  |  |  |
| --- | --- | --- | --- | --- |
| Tikslinių lėšų pavadinimas | Likutis metų pradžioje | Gauta lėšų | Panaudota lėšų | Likutis laikotarpio pabaigoje |
| Parama (GPM 1,2%) | 2911,32 | 2083,15 | 2641,99 | 2352,48 |
| Parama pinigais UAB Euroautomatai | 60,00 |  | 60,00 |  |
| Parama pinigais UAB „Mažeikių mėsinė“ | 783,00 | 57,00 | 840,00 |  |
| Parama iš fizinių asmenų | 438,19 |  | 438,19 |  |
| Viso: | 4192,51 | 2140,15 | 3980,18 | 2352,48 |

**Pastaba Nr. 13.** Ilgalaikių finansinių įsipareigojimų įstaiga neturi.

**Pastaba Nr. 14**. Įsipareigojimų atsirandančių iš nuomos, finansinės nuomos (lizingo) ir kitų turto perdavimo sutarčių įstaiga neturi.

**Pastaba Nr. 15.** Atidėjiniai. Įstaigoje priskaičiuota ilgalaikių atidėjinių – 5490,60 Eur. jei darbo santykiai būtų nutraukti nustatytais pagrindais reglamentuojamu Darbo kodekso 56 straipsniu 1 dalimi 4 punktu. Išeitinių išmokų atidėjiniai nediskontuotini, nes jų diskontavimas neturi jokios įtakos jų išmokėjimui.

**Pastaba Nr. 16.** Suteiktų garantijų dėl paskolų taip pat nėra.

**Pastaba Nr. 17.** Trumpalaikės mokėtinos sumos. Tiekėjams mokėtinos sumos 569,38 Eur. Sukauptos mokėtinos sumos 110331,52 Eur. Informacija apie kai kurias mokėtinas sumas pateikiama 17-ojo VSAFAS „Finansinis turtas ir finansiniai įsipareigojimai“ 12 priedas. (Pridedama).

|  |  |  |
| --- | --- | --- |
| Eil. Nr. | Sukauptos mokėtinos sumos | Suma (Eur) |
| 1. | Sukauptos atostoginių sąnaudos | 108692,07 |
| 2. | Sukauptos valstybinio socialinio draudimo įmokų sąnaudos | 1639,45 |
|  | **IŠ VISO:** | **110331,52** |

**Pastaba Nr. 18.** Grynasis turtas. Ataskaitinio laikotarpio pabaigoje grynasis turtas sudaro 7321,81 Eur. Pateikiame 4-ojo VSAFAS „Grynojo turto pokyčių ataskaita“ 1 priedą. (Pridedama).

**Pastaba Nr. 21.** Kitos pagrindinės veiklos pajamos – 44849,25 Eur . Jas sudaro lėšos, gautos už suteiktas paslaugas. Tai neformaliojo ugdymo, atsitiktinės (valgyklos) pajamos.

Pagrindinės veiklos kitos pajamos (nuoma) – 1531,54 Eur. Informacija apie pagrindinės veiklos kitas pajamas ir kitas kitos veiklos pajamas pateikiama 10-ojo VSAFAS : Kitos pajamos“ 2 priede. (Pridedama).

**Pastaba Nr. 22.** Pagrindinė veiklos sąnaudos. Darbo užmokesčio ir socialinio draudimo sąnaudos. Įstaigos etatų sąraše nurodytiems darbuotojams ataskaitinį laikotarpį pripažinta darbo užmokesčio ir socialinio draudimo sąnaudų:

|  |  |  |  |
| --- | --- | --- | --- |
| Eil. Nr. | Sąnaudos | Suma (Eur.)  2019 m. | Suma (Eur.)  2020 m. |
| 1. | Darbo užmokesčio | 734912,52 | 984643,24 |
| 2. | Ligos pašalpų | 2260,90 | 3153,55 |
| 3. | Socialinio draudimo sąnaudos nuo darbo užmokesčio | 11065,23 | 15407,61 |
|  | **IŠ VISO:** | **748238,65** | **1003204,40** |

Ilgalaikio materialaus ir nematerialaus nusidėvėjimo sąnaudos sudaro 37557,17 Eur.

Komunalinių paslaugų ir ryšių sąnaudos. Ataskaitinio laikotarpio komunalinių paslaugų ir ryšių sąnaudas sudaro :

|  |  |  |  |
| --- | --- | --- | --- |
| Eil. Nr. | Sąnaudos | Suma (Eur.)  2019 m. | Suma (Eur.)  2020 m. |
| 1. | Šildymo | 46503,62 | 35992,47 |
| 2. | Elektros energijos | 12245,65 | 11565,43 |
| 3. | Vandentiekio ir kanalizacijos | 3474,82 | 2122,19 |
| 4. | Ryšių paslaugų | 1644,04 | 1477,71 |
| 5. | Kitų komunalinių paslaugų sąnaudos | 818,42 | 738,85 |
|  | **IŠ VISO:** | **64686,55** | **51896,65** |

Komandiruočių sąnaudos. Ataskaitinio laikotarpio komandiruočių sąnaudas sudaro 204,36 Eur.

Transporto sąnaudų (kuras, atsarginės dalys) ataskaitinio laikotarpio suma: 12366,70 Eur.

Kvalifikacijos kėlimo sąnaudos. Ataskaitinio laikotarpio suma: 2221,50 Eur.

Paprastojo remonto ir eksploatavimo sąnaudos – 9998,39 Eur.

Sunaudotų atsargų savikaina suma 96354,89 Eur.

Iš jų socialinių išmokų nemokamam maitinimui panaudota - 20489,60 Eur.

Kitų paslaugų sąnaudos (tonerio kasečių pildymas, tyrimų, prietaisų patikros, programų priežiūros ir kt. paslaugos). Ataskaitinio laikotarpio kitų paslaugų sąnaudas sudaro 28297,95 Eur.

**Pastaba Nr. 23.** Finansinės ir investicinės veiklos pajamos ir sąnaudos. Nėra.

**Pastaba Nr. 24.** Finansinės rizikos valdymas. Nėra.

**Pastaba Nr. 25.** Neapibrėžtieji įsipareigojimai. Nėra.

**Pastaba Nr. 26.** Poataskaitininiai įvykiai. Nėra.

**Pastaba Nr. 27.** Informacija apie kontroliuojamus ne viešojo sektoriaus subjektus. Neturime.

**Pastaba Nr. 28.** Junginiai. Nėra.

**Pastaba Nr. 29.** Perėjimo nuo anksčiau taikytos apskaitos politikos prie VSAFAS. Informaciją apie perėjimo nuo anksčiau taikytos apskaitos politikos prie VSAFAS taikymo poveikį pateikiame 7-ojo VSAFAS „Apskaitos politikos, apskaitinių įverčių keitimas ir klaidų taisymas“ 3 priedas. (Pridedama).

**Pastaba Nr. 30.** Turtas, perduotas VĮ Valstybės turto fondui. Nėra.

**Pastaba Nr. 31.** Numatomas ar vykstantis restruktūrizavimas, veiklos nutraukimas. Nėra.

**Pastaba Nr. 32.** Sprendimai dėl teisinių ginčų. Neturime.

Direktorius ......................... Dalia Baliutavičienė

Vyriausioji buhalterė ........................ Irma Žemgulienė